nahid-hub/BLUGE-bengali-wikipedia-section-title-prediction huggingface dataset:
এমসিএস দুটি স্ট্রিমে স্নাতক ডিগ্রি প্রদান করে যথা বৈদ্যুতিন (টেলিযোগযোগ) প্রকৌশল ও সফটওয়্যার ইঞ্জিনিয়ারিং। এই কোর্সগুলোতে স্নাতক স্নাতকের জন্য প্রতি বছর একটি স্ট্যান্ডার্ড নেট (নস্ট প্রবেশিকা পরীক্ষা) নেওয়া হয়। শিক্ষার্থীরা স্যাট বিষয় পরীক্ষার মাধ্যমেও তালিকাভুক্ত হয়। কিছু শিক্ষার্থী আইএসএসবির মাধ্যমে পাকিস্তান সেনাবাহিনীর জেন্টলম্যান ক্যাডেট হিসাবেও নির্বাচিত হয়েছেন। তদুপরি, আর্মি কর্মীদের ওয়ার্ডগুলো পিসির (পেইং ক্যাডেট) এবং এএসসির (অতিরিক্ত নির্বাচিত ক্যাডেট) হিসাবেও নির্বাচিত হয়।

সঠিক অনুচ্ছেদ শিরোনাম কোনটি?
titleA. স্নাতক প্রোগ্রাম
titleB. সংস্থাগুলো (ডরমস)
titleC. ক্যাম্পাস জীবন
titleD. বিভাগ
উত্তর: titleA
বুলগেরীয় আইনজীবি ও উদ্যোক্তা পেড্রো রৌসেফের কন্যা দিলমা রৌসেফ উচ্চ মধ্যবিত্ত শ্রেণীর পরিবারে মিনাস গেরাইজের বেলো হরাইজন্তে এলাকায় বড় হন। তার মা দিলমা জেন দা সিলভা পেশায় বিদ্যালয়ের শিক্ষয়িত্রী ছিলেন। বাবা বুলগেরিয়ার গাবরোভো এলাকায় জন্মগ্রহণ করেন ও তার বন্ধু ছিলেন এলিসাভেতা বাগ্রিয়ানা নামীয় নোবেল পুরস্কারের জন্য মনোনীত কবি। ১৯২০-এর দশকে তিনি বুলগেরীয় সমাজতান্ত্রিক দলের সক্রিয় সদস্য ছিলেন। পিতার রুসেভ ১৯২৯ সালে রাজনৈতিক নির্যাতনের কারণে বুলগেরিয়া থেকে ফ্রান্সে আবাস গড়েন। ১৯৩০-এর দশকে বিপত্নীক অবস্থায় ব্রাজিলে আসেন। কিন্তু তিনি পুণরায় বুয়েন্স আয়ার্সে স্থানান্তরিত হন। কয়েক বছর বাদে ব্রাজিলের সাউ পাওলোতে বাসস্থান গড়েন ও ব্যবসায়ী হিসেবে প্রতিষ্ঠিত হন। পিটার রুসেভ তার নামের প্রথমাংশ পর্তুগীজ ও শেষাংশ ফরাসী ভাষায় গ্রহণ করেছিলেন। ওবেরাবা ভ্রমণে দিলমা জেন দা সিলভা’র সাথে পরিচিত হন। বিবাহবন্ধনে আবদ্ধ হয়ে বেলো হরাইজন্তে এলাকায় আবাস গড়েন। তাদের তিন সন্তান - ইগর, দিলমা ভ্যানে ও জানা লুসিয়া। দিলমা’র বড় ভাই ইগর রৌসেফ পেশায় একজন আইনজীবি।

সঠিক অনুচ্ছেদ শিরোনাম কোনটি?
titleA. অভিশংসন
titleB. রাজনৈতিক জীবন
titleC. বহিঃসংযোগ
titleD. প্রারম্ভিক জীবন
উত্তর: titleD
সমগ্র খেলোয়াড়ী জীবনে ২১ টেস্টে ইংল্যান্ডের পক্ষে খেলেছেন। ৮ জুন, ১৯৬১ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জন মারের। ১৯৬৬ সালে নয় নম্বরে ব্যাটিংয়ে নেমে ওয়েস্ট ইন্ডিজের বিপক্ষে সেঞ্চুরি করেছিলেন। ১৯৬৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

মাত্র দুইজন উইকেট-রক্ষকের একজন হিসেবে এক মৌসুমে এক হাজার বা ততোধিক রান ও একশত বা ততোধিক ডিসমিসালের ‘উইকেট-রক্ষকের ডাবলে’ স্বীয় নামকে সমুজ্জ্বল করে রেখেছেন স্ব-মহিমায়। তিনি একবাবার ও লেস অ্যামিস তিনবার এ কৃতিত্ব প্রদর্শনে সক্ষমতা দেখিয়েছেন।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. টেস্ট ক্রিকেট
titleC. ব্যক্তিগত জীবন
titleD. প্রারম্ভিক জীবন
উত্তর: titleB
যেসব প্রাণী দিনের বেলা জেগে থাকে তাদের করটিসল হরমোনের রক্তের চাপ স্বাভাবিক থাকে। সকালের দিকে এই চাপ হ্রাস পেতে থাকে। এই করটিসল হরমোন রক্তে শর্করার পরিমাণ বাড়ানোড় ক্ষেত্রে ভূমিকা রাখে, এছাড়া এটি অতিরিক্ত মানসিক চাপের সময় নিঃসৃত হয়। তবে করটিসলের মাত্রা পরিবেশগত পরিবর্তনের উপরেও নির্ভর করে। মানসিক ও রক্তের চাপ স্থিতিশীল থাকায় গবেষকরা দুপুর বেলা সাধারণত হরমোনের মাত্রা ও মানসিক চাপ পরীক্ষা করে থাকেন। উদ্ভিদের সালোকসংশ্লেষণ প্রক্রিয়া দুপুর বেলা সবচেয়ে বেশি তীব্র থাকে। কারণ এসময় সূর্যের আলোড় উপস্থিতি বেশি থাকে। ফসল ও বিভিন্ন উদ্ভিদের দুপুর বেলা সালোকসংশ্লেষণ হার বেশি থাকায় অধিক পরিমাণে কার্বন-ডাই-অক্সাইড নিঃশেষিত হয়।

মানুষের শরীরের তাপমাত্রা সাধারণত দুপুর বেলা সর্বোচ্চ থাকে। কিন্তু খেলোয়াড় বা শারীরিক পরিশ্রমীদের দুপুরের খাবারের পর তাপমাত্রার এই অধিক হ্রাস পরিলক্ষিত হয় না। খামার বা গবাদি পশুর থাকার ঘর পূর্ব-পশ্চিম বরাবর নির্মাণ করা হলে উত্তর ও দক্ষিণ আকাশে সূর্যের উপস্থিতি, বিশেষ করে দুপুর বেলা মধ্য আকাশে যূর্যের অধিক রৌদ্র পশুর শরীরের তাপমাত্রা বাড়িয়ে দিতে পারে না। পশুর শরীরের তাপমাত্রা বৃদ্ধি পেলে তাদের উৎপাদনশীলতা হ্রাস পায়।

সঠিক অনুচ্ছেদ শিরোনাম কোনটি?
titleA. মানসিক সতর্কতা
titleB. পরিভাষা
titleC. জীবের উপর প্রভাব
titleD. হরমোন ও শরীরের তাপমাত্রা
উত্তর: titleD
১৯৭৩ সালে ময়মনসিংহে অবস্থিত বাংলাদেশ কৃষি বিশ্ববিদ্যালয়ে প্রভাষক হিসেবে কর্মজীবন শুরু করেন। তার বেতন ছিল ৬৫০ টাকা। এই বিশ্ববিদ্যালয়ে কর্মরত অবস্থায় তিনি তার প্রথম ছোটগল্প রচনা করেন। "সৌরভ" নামক গল্পটি "বিচিত্রা" পত্রিকায় প্রকাশিত হয়েছিল। ১৯৭৪ সালে তিনি ঢাকা বিশ্ববিদ্যালয়ের রসায়ন বিভাগে যোগদান করেন। এই বছর "বিচিত্রা" পত্রিকায় ঈদ সংখ্যায় প্রকাশিত হয় তার রচিত উপন্যাস "অচিনপুর"। পরে তিনি মার্কিন যুক্তরাষ্ট্রের নর্থ ডাকোটা স্টেট ইউনিভার্সিটি থেকে পলিমার রসায়ন বিষয়ে গবেষণা করে পিএইচডি লাভ করেন।

সঠিক অনুচ্ছেদ শিরোনাম কোনটি?
titleA. শ্রদ্ধাঞ্জলি
titleB. অধ্যাপনা ও পিএইচডি
titleC. অনুপ্রেরণা
titleD. ২০১০-এর দশক
উত্তর: titleB
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাদকুল্লা রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

তাহেরপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. পরিকাঠাম
titleD. রেলপথ
উত্তর: titleC
শাক্তধর্মের প্রধান ধর্মগ্রন্থ হল "দেবীমাহাত্ম্যম্‌"। এই গ্রন্থ "দুর্গা সপ্তশতী" বা "শ্রীশ্রীচণ্ডী" নামেও পরিচিত। "দেবীমাহাত্ম্যম্‌" আসলে "মার্কণ্ডেয় পুরাণ"-এর একটি অংশ। ১,৬০০ বছর আগে রচিত এই গ্রন্থে "সেই সময়েই প্রাচীনতায় পর্যবসিত স্মৃতিগুলি এক সূত্রে গ্রথিত হয়ে এমন এক চমৎকার বাচিক রূপ লাভ করে যা আজও হিন্দু দেবী-উপাসনার কেন্দ্রীয় গ্রন্থ রূপে বিবেচিত হয়।" এই গ্রন্থেই প্রথম ""বহু বিচিত্র দেবীগণের সঙ্গে সম্পর্কযুক্ত পৌরাণিক, ঐতিহ্যগত ও দার্শনিক উপাদানগুলি একত্রিত করা হয়। যাকে 'দেবীপূজা-সংস্কৃতির ঐক্যসাধন'-ও বলা চলে।"

"দেবীমাহাত্ম্যম্‌"-ই প্রথম হিন্দু ধর্মগ্রন্থ যেখানে দেবীকে সর্বোচ্চ ঈশ্বরের মর্যাদা প্রদান করা হয়। এই গ্রন্থের মাধ্যমেই "স্বতন্ত্র শাক্তধর্ম" অর্থাৎ স্বতন্ত্র দার্শনিক মত ও সম্প্রদায় হিসেবে নারী আদর্শের কাল্টের জন্ম সূচিত হয়।

"নারী আদর্শের কাল্টের প্রভাবে [ইতোমধ্যেই] দেবীরা সকল প্রকার দেবতাদের স্ত্রী ও "শক্তি"রূপে তাঁদের পাশে স্থান পেয়েছিলেন। কিন্তু নারী আদর্শকে কেন্দ্র করে জনপ্রিয়তার যে আবেগ সৃষ্টি হয় তা সম্পূর্ণ হারিয়ে যায়নি। তাই এক নতুন ব্যবস্থার প্রয়োজনীয়তা অনুভূত হয়। এমন এক ব্যবস্থা যেটি সম্পূর্ণ নারী-কেন্দ্রিক। এমনকি সেখানে বিষ্ণু বা শিবের মতো দেবতাদের অবস্থানও দেবীর নিচে। এই নতুন ব্যবস্থায় একত্রীভূত হয় ধূসর হয়ে আসা প্রাচীন কালের প্রথা ও নানা ধরনের গ্রামীণ ও আদিবাসী কাল্ট ও অনুষ্ঠানপদ্ধতি। বিভিন্ন যুগের নবলব্ধ ধারণার দ্বারা শক্তিশালী এই ব্যবস্থাই শাক্তধর্ম নামে পরিচিত হয়।"
সঠিক অনুচ্ছেদ শিরোনাম কোনটি?
titleA. তন্ত্র
titleB. দেবীমাহাত্ম্যম্‌
titleC. জনপ্রিয় শাক্তধর্মের উদ্ভব
titleD. উপনিষদ্
উত্তর: titleB
বাইরের অন্যান্য দেশের জাতীয় পতাকার সঙ্গে একসাথে প্রদর্শিত হওয়ার সময়ে পতাকা উত্তোলনের একাধিক রীতি অনুসরণ হয়। বিশেষভাবে দৃষ্টি রাখা হয় পতাকার সম্মানের প্রতি। এর অর্থ লেটিন বর্ণমালা অনুযায়ী বর্ণানুক্রমে যেদিকে একাধিক দেশের জাতীয় পতাকা প্রদর্শিত হয় সেদিকে অন্যান্য পতাকার ডানদিকে (দর্শকের বাঁদিকে) রাখা হয় জাতীয় পতাকাকেে। সমস্ত পতাকা যেন সমান আকারের হয় ও কোনো পতাকাই যেন ভারতীয় পতাকা থেকে বড় না হয়, তার প্রতি দৃষ্টি রাখা হয়। প্রত্যেক দেশের পতাকা পৃথক পৃথক পতাকাদণ্ডে থাকে। একটি দণ্ডে একটি পতাকার বাইরে অন্য একটি পতাকার প্রদর্শনী নিষিদ্ধ। অনুমতিক্রমে স্বাভাবিক দেশভিত্তিক বর্ণানুক্রমিক পতাকার সারীর শুরুতে ও শেষে ভারতের পতাকা রাখা যায়। যদি আবদ্ধ বৃত্তে একাধিক জাতীয় পতাকার প্রদর্শনী করতে হয়, তাহলে বৃত্তটি ভারতের পতাকার ঘড়ির কাঁটার অভিমুখে আরম্ভ করতে হয়; অন্যান্য পতাকা ভারতীয় পতাকার পর থাকে এবং শেষের পতাকাটি ভারতীয় পতাকার শেষে থাকে। ভারতের জাতীয় পতাকা সর্বাগ্রে উত্তোলিত ও সর্বশেষে অবনমিত হয়।

পরস্পরর পাশাপাশি হয়ে অন্য জাতীয় পতাকার সঙ্গে প্রদর্শিত হওয়ার সময়ে ভারতের জাতীয় পতাকার সম্মুখভাগ এবং অন্য পতাকার ডানদিকে (দর্শকর বাঁদিকে) স্থাপিত হয়। অবশ্য রাষ্ট্রসংঘের পতাকার ক্ষেত্রে জাতীয় পতাকাকেে উভয় দিকেই রাখা যায়। সাধারণভাবে সম্মুখ অভিমুখে সর্ব দক্ষিণে জাতীয় পতাকা উত্তোলনের রীতি আছে।

সঠিক অনুচ্ছেদ শিরোনাম কোনটি?
titleA. পতাকাবিধি
titleB. পতাকার সম্মান
titleC. দেওয়াল প্রদর্শনী
titleD. অন্যান্য জাতীয় পতাকার সঙ্গে
উত্তর: titleD
পড়ালেখার পাশাপাশি শিক্ষার্থীরা বিভিন্ন খেলাধুলা, বিতর্ক প্রতিযোগিতা, স্কাউট, বিএনসিসি এবং সাংস্কৃতিক কর্মকান্ডে নিয়মিত অংশগ্রহণ করে। ১৯৯৫ থেকে ১৯৯৯ সাল পর্যন্ত টানা পাঁচবার বিএনসিসি পরিচালনায় জাতীয় পর্যায়ে শ্রেষ্ঠ প্লাটুন নির্বাচিত হয়। ২০০৬ সালে এই বিদ্যালয় মেট্রোপলিটন স্কাউটস সমাবেশে ৩য় স্থান এবং ২০০৭ সালে স্কুলের শতবর্ষ সমাবেশে ১ম স্থান লাভ করে। এছাড়া ফুটবল, ক্রিকেট ও ভলিবলে মুহসিন মাধ্যমিক বিদ্যালয় বিভিন্ন সময়ে রানারআপ ও চ্যাম্পিয়ন হওয়ার গৌরব অর্জন করে। স্কুলের কয়েকজন শিক্ষক থানা, জেলা ও জাতীয় পর্যায়ে শ্রেষ্ঠ শিক্ষক নির্বাচিত হয়েছেন। এদের মধ্যে স. ম নাসিমউদ্দিন মাহতাব ২০০২ সালে জাতীয় পর্যায়ে শ্রেষ্ঠ শিক্ষক নির্বাচিত হয়ে প্রধানমন্ত্রী কর্তৃক গোল্ড মেডেল প্রাপ্ত হন। ২৫ ফেব্রুয়ারি ২০১৬ থেকে দৌলতপুর মুহসিন মাধ্যমিক বিদ্যালয় জাতীয়করণের সিদ্ধান্ত কার্যকর হয় (৮মে ও ৯মে)এ বিষয়ে পৃথক আদেশ জারি করে শিক্ষা মন্ত্রণালয়। শিক্ষা মন্ত্রণালয়ের উপ-সচিব সালমা জাহান আদেশে স্বাক্ষর করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. কৃতি ছাত্র
titleC. পাঠ্যক্রম ও পরিবেশ
titleD. কৃতিত্বের স্বাক্ষর
উত্তর: titleD
২০০৫ সালের জনগণনা অনুযায়ী এদেশের ৯৫% মানুষ ত্রিনিদাদ আর মাত্র ৫% মানুষ টোবাগোতে থাকেন। 
এখানে মূলত দুই জাতির মানুষ বসবাস করেন। বিহারি বংশোদ্ভূত ভারতীয় [৩৯%] আর আফ্রিকান বংশোদ্ভূত মানুষ [৩৮%] আর ভারতিয়-আফ্রিকান বর্ণসংকর মুল্লাটো [৮%] হচ্ছে এদেশের মোট জনগণের ৮৫ শতাংশ। অবশিষ্ট ১৫% মানুষের মধ্যে আছে, ইউরোপিয়ান, চীনা, সিরিয়া-লেবানন আর কিছু আমেরিন্ডিয়ান বা ক্যারিব উপজাতির এক বংশধর। আমেরিন্ডিয়ান মানুষ সেদেশের মোট জনগণের মাত্র ২ শতাংশ।

নিচে দেওয়া হচ্ছে সেদেশের শহরে বসবাস করা মোট মানুষের সংখ্যা। এ হিসাব ২০০০ সালের।

১. চাগুয়ানাজ [৬৭৪৩৩], ২. সান ফের্নান্ডো [৫৫৪১৯], ৩. পোর্ট অফ সেপন [৪৯০৩১], ৪. আরিমা বা অৎরসধ [৩২২৭৮], ৫. মারা বেলা [২৬৭০০], ৬. পয়েন্ট ফোরটিন [১৯০৫৬], ৭. টুনা পুনা বা [১৭৭৫৮], ৮. স্কারবোরো [১৭০০০], ৯. সাংরে গ্র্যান্ডে [১৫৯৬৮], ১০. পেনাল [১২২৮১], ১১. আরৌচা [১২০৫৪], ১২. প্রিন্স টাউন [১০০০০], ১৩. সিপারিয়া [৮৫৬৮], ১৪. চৌভা [৫১৭৮], ১৫. টাবাখুইট [৩৩১৪], ১৬. ডেবে [৩১২৭]। গ্রামের সম্বন্ধে কিছু জানা যায় না।

সঠিক অনুচ্ছেদ শিরোনাম কোনটি?
titleA. ভাষা
titleB. জনগণ
titleC. প্রশাসনিক অঞ্চলসমূহ
titleD. অন্যান্য খেলা
উত্তর: titleB
১৯৯৬ সালে সপ্তম জাতীয় সংসদ নির্বাচনে বিএনপি মোট ১১৬ আসনে জয় লাভ করে, যা সরকার গঠনে যথেষ্ট ছিলনা। আওয়ামী লীগ মোট ১৪৭ আসন লাভ করে, তারা জাতীয় পার্টির সমর্থন নিয়ে সরকার গঠন করে। বিএনপি সপ্তম সংসদে বাংলাদেশের ইতিহাসে সর্ববৃহত্ বিরোধী দল হিসেবে আত্মপ্রকাশ করে। বেগম খালেদা জিয়া আওয়ামী লীগের পাঁচ বছর শাসনকালে সংসদে বিরোধী দলনেত্রী ছিলেন ।

সঠিক অনুচ্ছেদ শিরোনাম কোনটি?
titleA. বিরোধীদলীয় নেতৃত্বের ১ম মেয়াদকাল
titleB. পদক ও সম্মাননা
titleC. বিদেশ সফর
titleD. প্রধানমন্ত্রিত্বের ১ম মেয়াদকাল
উত্তর: titleA
ইয়র্কশায়ারের লিডস এলাকার বারম্যানটফটসে জিওফ কোপের জন্ম। ফরাসী পোলিশভাষীর পুত্র তিনি। লিডসের ক্রসগেটসে শৈশবকাল অতিবাহিত করেন। লিডসের টেম্পল মুর স্কুলে অধ্যয়ন করেছেন তিনি। ম্যানসটন জুনিয়র স্কুলের পক্ষে প্রথম খেলতে নামেন। অনূর্ধ্ব-১১ কাপের চূড়ান্ত খেলায় স্বীয় প্রতিভার বিচ্ছুরণ ঘটান। ২৬ রানের বিনিময়ে সবকটি উইকেট লাভের কৃতিত্ব প্রদর্শন করেন। এরপর ব্যাট হাতে নিয়ে জয়সূচক রান করেন। কিশোর বয়স থেকে ক্লাব ক্রিকেটে অংশ নিতে থাকেন। লিডস জিঙ্গারি’র পক্ষে খেলার পর ইয়র্কশায়ার লীগে লিডস ক্রিকেট ক্লাবে খেলেন। ঐ ক্লাবের পক্ষে ২৫ বছর খেলেন তিনি। ইংল্যান্ডের বিদ্যালয় দলে খেলেছেন। এরপর ১৯৬৪ সালে ইয়র্কশায়ার দ্বিতীয় একাদশের সাথে যুক্ত হন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আন্তর্জাতিক ক্রিকেট
titleC. অবসর
titleD. প্রথম-শ্রেণীর ক্রিকেট
উত্তর: titleA
তার পিতার ইদরীছ ও দাদার নাম আববাস । ইমাম শাফেয়ীর উপনাম আবূ আব্দুল্লাহ্ বংশ নামা : "মুহাম্মদ বিন ইদ্রীস বিন আববাস বিন উসমান বিন শাফেয়ী আল কুরায়েশী আল শাফেয়ী আল মাক্কী" । ইমাম শাফেয়ী (রহ.)-এর বংশ- কুরাইশ বংশের অন্যতম আবদে মানাফ বিন কুসাই এর কাছে মিলিত হয়েছে, তাই ইমাম শাফেয়ীর বংশের মূল এবং রাসূল -এর বংশ একই। এ জন্য তিনি আল-মুত্তালাবী বলে পরিচিত । তিনি কুরাইশ বংশের তাই কুরায়েশী এবং তার দাদা "শাফে" সাহাবী এর দিকে সম্পৃক্ত করায় শাফেয়ী,মক্কায় প্রতিপালিত হওয়ায় মাক্কী বলে পরিচিতি লাভ করেন ।

ইমাম শাফেয়ী (রহ.)-এর উপাধি হল, ‘‘নাসিরুল হাদীস’’ হাদীসের সাহায্যকারী বা সহায়ক,কারণ হাদীস সংগ্রহ, সংকলন, বিশেষ করে হাদীসের যাচাই-বাছাইয়ে তিনি সর্ব প্রথম অবদান রাখেন । তিনিই সর্ব প্রথম হাদীস শাস্ত্রের নীতিমালা প্রণয়নে কলম ধরেন আর রিসালাহ ও আল উম্ম’ গ্রন্থদ্বয়ে। অতঃপর সে পথ ধরেই পরবর্তী ইমামগণ অগ্রসর হন।(১)

সঠিক অনুচ্ছেদ শিরোনাম কোনটি?
titleA. আকীদাহ্-বিশ্বাস
titleB. বংশ পরিচয়
titleC. আলিম সমাজের মন্তব্য
titleD. জন্ম
উত্তর: titleB
১৯০৪ সালে ফিফা প্রতিষ্ঠিত হওয়ার ঠিক পরেই ফিফা অলিম্পিকের আদল থেকে ভিন্ন একটি আন্তর্জাতিক ফুটবল প্রতিযোগিতার আয়োজন করে সুইজারল্যান্ডে, ১৯০৬ সালে। আন্তর্জাতিক ফুটবলের বয়স তখন অনেক কম এবং হয়ত একারণেই ফিফা এই প্রতিযোগিতাকে ব্যর্থ আখ্যা দিয়েছে। স্যার থমাস লিপটন ১৯০৯ সালে তুরিনে স্যার থমাস লিপটন ট্রফি প্রতিযোগিতার আয়োজন করেন। যদিও এটি দেশভিত্তিক প্রতিযোগিতা ছিল না, তবে প্রতিটি ক্লাব ভিন্ন ভিন্ন দেশের প্রতিনিধিত্ব করেছিল, এজন্য এই প্রতিযোগিতাকে অনেকে "প্রথম বিশ্বকাপ" বলেন। এতে ইতালি, জার্মানি এবং সুইজারল্যান্ড সহ বিভিন্ন দেশের খ্যাতনামা পেশাদার দল অংশ নেয়।

১৯১৪ সালে , ফিফা অলিম্পিক প্রতিযোগিতায় ফুটবলকে "অপেশাদার বিশ্ব ফুটবল চ্যাম্পিয়নশিপ" হিসেবে স্বীকৃতি দিতে রাজি হয় এবং এই প্রতিযোগিতা পরিচালনার দায়িত্ব নেয়। এর ফলে ১৯২০ সালের গ্রীষ্ম অলিম্পিকে বিশ্বের প্রথম আন্তমহাদেশীয় ফুটবল প্রতিযোগিতা অনুষ্ঠিত হয়। এতে অংশ নেয় মিশর ( প্রথম খেলায় নকড আউট হয়) ও তেরটি ইউরোপীয়ান দল। এতে স্বর্ণ জিতে বেলজিয়াম। উরুগুয়ে ১৯২৪ ও ১৯২৮ সালের অলিম্পিক ফুটবল প্রতিযোগিতায় স্বর্ণ লাভ করে। ১৯২৮ সালে অলিম্পিকের বাইরে আলাদাভাবে নিজস্ব আন্তর্জাতিক প্রতিযোগিতা আয়োজনের সিদ্ধান্ত নেয়। ১৯৩০ সালে স্বাধীনতার শতবর্ষ পা দেয়া দু’বারের বিশ্ব চ্যাম্পিয়ন উরুগুয়েকে (১৯২৪ সাল থেকে ফিফা পেশাদার খেলা শুরু করে) ফিফা তাদের ১৯৩০ সালের প্রথম বিশ্বকাপের স্বাগতিক দেশ হিসেবে নির্বাচন করে।

১৯৩২ সালের লস এঞ্জেলসে অনুষ্ঠিত গ্রীষ্ম অলিম্পিকে ফুটবলকে না রাখার পরিকল্পনা করা হয় কারণ যুক্তরাষ্ট্রে তখন ফুটবল (সকার) জনপ্রিয় ছিল না। ফুটবলের পরিবর্তে ওখানে আমেরিকান ফুটবল (রাগবি ফুটবল) জনপ্রিয় ছিল। ফিফা এবং আইওসির মাঝে অপেশাদার খেলার মর্যাদা নিয়ে মতবিরোধও দেখা দেয়। ফলে ফুটবল অলিম্পিক থেকে বাদ পড়ে যায় হয়। ১৯২৮ সালের ২৬ মে আমস্টার্ডাম সভায় তৎকালীন ফিফা প্রেসিডেন্ট জুলে রিমে অলিম্পিক থেকে আলাদা স্বতন্ত্র প্রতিযোগিতা আয়োজনের ঘোষণা দেন। ইতালি, সুইডেন, নেদারল্যান্ডস, স্পেন ও উরুগুয়ে প্রতিযোগিতা আয়োজনের ইচ্ছা প্রকাশ করে। উরুগুয়ে শেষ পর্যন্ত বিশ্বকাপ আয়োজনের দায়িত্ব লাভ করে। এভাবে ১৯৩০ সালে উরুগুয়েতে প্রথম বিশ্বকাপ প্রতিযোগিতার আয়োজন শুরু হয়। নির্বাচিত বিভিন্ন দেশের জাতীয় ফুটবল সংস্থাকে এতে অংশগ্রহণের আমন্ত্রন জানানো হয়। কিন্তু উরুগুয়েতে বিশ্বকাপ আয়োজনের অর্থ ছিল ইউরোপের বিভিন্ন দেশগুলোকে আটলান্টিক মহাসাগর পাড়ি দিয়ে দীর্ঘ ও ব্যয়বহুল সফরে আসতে হবে। এজন্য কোন ইউরোপীয় দেশ প্রতিযোগিতা শুরুর দুইমাস আগেও দল পাঠাতে সম্মত হয়নি। রিমে শেষ পর্যন্ত বেলজিয়াম, ফ্রান্স, রোমানিয়া, ও যুগোস্লাভিয়া থেকে দল আনাতে সক্ষম হন। মোট ১৩টি দেশ এতে অংশ নেয়। দক্ষিণ আমেরিকা থেকে সাতটি, ইউরোপ থেকে দু’টি ও উত্তর আমেরিকা থেকে দু’টি।

সঠিক অনুচ্ছেদ শিরোনাম কোনটি?
titleA. স্টেডিয়ামসমূহ
titleB. উৎপত্তি
titleC. ফাইনাল
titleD. সারসংক্ষেপ
উত্তর: titleB
মাল্টি লেভেল মার্কেটিং-এর উৎপত্তি নিয়ে মতানৈক্য রয়েছে। তবে মাল্টি লেভেল মার্কেটিং পদ্ধতিতে ব্যবসায় ১৯২০-এর দশক থেকে হয়ে আসছে। ১৯৩০-এর দশকে ক্যালিফোর্নিয়া ভিটামিন কোম্পানি, (পরবর্তীতে নিউট্রিলাইট নামকরণ করা হয়) বা ক্যালিফোর্নিয়া পারফিউম কোম্পানি (১৯৩৯ সালে নাম পরিবর্তন করে "অ্যাভন প্রোডাক্টস" রাখা হয়), যা এখনো প্রথম সারির মাল্টি লেভেল কোম্পানি, এই ধরনের ব্যবসায় শুরু করে বলে ধারণা করা হয়।

সঠিক অনুচ্ছেদ শিরোনাম কোনটি?
titleA. চীন
titleB. ইতিহাস
titleC. আইনগত বৈধতা
titleD. যুক্তরাষ্ট্র
উত্তর: titleB
ফজলুল হক খোন্দকার বাংলাদেশের নরসিংদী জেলার রায়পুরা থানার বাহেরচর গ্রামে ৩ জুলাই, ১৯২৬ সালে জন্মগ্রহণ করেন। তার বাবার নাম মিলাব আলী খন্দকার এবং মা সামিনা খাতুন। সাত ভাই ও এক বোনের মধ্যে তিনি ছিলেন সর্বকনিষ্ঠ।

তিনি ১৯৩৪ সালে প্রাথমিক বিদ্যালয়ে ভর্তি হন। প্রাথমিক বিদ্যালয়ের পড়াশোনা শেষে ১৯৩৮ সালে মাদ্রাসায়। এরপর ১৯৪৯ সালে ৮ম শ্রেণীতে হাইস্কুলে। অতঃপর ১৯৫৪ সালে ভৈরব কলেজ থেকে আই.এ পাশ করেন। ১৯৫৭ সালে জগন্নাথ কলেজে (বর্তমান - জগন্নাথ বিশ্ববিদ্যালয়) বি.এ শ্রেণীতে ভর্তি হন। এরপর ১৯৬১ সালে ঢাকা বিশ্ববিদ্যালয়ে বাংলা বিষয়ে স্নাতক (সম্মান) শ্রেণীতে অধ্যয়ন শেষে ১৯৬৫ সালে এম.এ ডিগ্রী অর্জন করেন। জগন্নাথ কলেজে অধ্যয়নকালীন সময়েই ১৯৫৭ সালে দৌলতকান্দি হাইস্কুলে চার বছর শিক্ষকতা করেন ফজলুল হক খোন্দকার। এম.এ পাশ করার পর ১৯৬৬ সালে কাপাসিয়া কলেজে প্রভাষক হিসেবে যোগদান করেন। ৯০-এর দশকে "নারায়ণপুর রাবেয়া মহাবিদ্যালয়ে" অধ্যক্ষেরও গুরুদায়িত্ব পালন করেন তিনি।

সঠিক অনুচ্ছেদ শিরোনাম কোনটি?
titleA. দেহাবসান
titleB. প্রাথমিক জীবন
titleC. সামাজিক অবদান
titleD. রাজনৈতিক জীবন
উত্তর: titleB
১৯৭২ সালে মার্কিন যুক্তরাষ্ট্র কংগ্রেস সমুদ্রে রাসায়নিক অস্ত্র নিষ্কাশন নিষিদ্ধ করেছিল। মার্কিন যুক্তরাষ্ট্রের সেনাবাহিনী, প্রাথমিকভাবে অপারেশন চেস এর অংশ হিসেবে ইতোমধ্যেই ৩২,০০০ টন নার্ভ এজেন্ট এবং মাস্টার্ড এজেন্ট সমুদ্রে ফেলেছিল। মার্কিন সেনা রাসায়নিক উপাদান সংস্থার একজন ডেপুটি প্রজেক্ট ম্যানেজার, উইলিয়াম ব্রঙ্কোইটসের ১৯৯৮ সালের এক রিপোর্ট অনুযায়ী, মার্কিন সেনাবাহিনী কমপক্ষে ২৬ টি রাসায়নিক অস্ত্র ডাম্পসাইট তৈরি করেছে যা অন্তত ১১টি রাজ্যের পশ্চিম এবং পূর্ব উপকূলের সমুদ্রে অবস্থিত। নথির স্বল্পতার কারণে, বর্তমানে তারা মোট ডাম্পসাইটের কেবল অর্ধেকের সম্ভাব্য অবস্থান সম্পর্কে জানেন। 

এই নিষ্কাশনের বাস্তুতন্ত্রীয় ও স্বাস্থ্যগত প্রভাব সংক্রান্ত বৈজ্ঞানিক তথ্যের ঘাটতি রয়েছে। লিকেজ এর ঘটনার ক্ষেত্রে, অনেক নার্ভ এজেন্ট পানিতে দ্রবণীয় এবং কিছুদিনের মধ্যেই নষ্ট হয়ে যায়, তবে সালফার মাস্টার্ডের মত অন্যান্য কিছু পদার্থ দীর্ঘ সময় পর্যন্ত টিকে থাকতে পারে। এ ধরনের কয়েকটি ঘটনা ঘটেছে যেখানে রাসায়নিক অস্ত্র সমুদ্রতীরে ভেসে এসেছে বা দুর্ঘটনাবশত পুনরায় তুলে আনা হয়েছে, যেমন ড্রেজিং বা জালে মাছ ধরার সময়। 

সঠিক অনুচ্ছেদ শিরোনাম কোনটি?
titleA. কীটনাশক
titleB. প্রতিষেধক
titleC. অবলোহিত শোষণ
titleD. সমুদ্রে নিষ্পত্তি
উত্তর: titleD
ক্রিকেটের আইনের ২নং ধারায় একজন অতিরিক্ত খেলোয়াড় অসুস্থ বা আঘাতপ্রাপ্তিজনিত কারণে মাঠে নামতে পারেন কিন্তু উইকেট-রক্ষকের ভূমিকায় অবতীর্ণ হতে পারবেন না।

কখনো কখনো এ নিয়মের ব্যতয় ঘটতে পারে। সেজন্যে ব্যাটিংয়ে অংশগ্রহণকারী দলের অধিনায়কের সাথে চুক্তিতে আবদ্ধ হতে হয়। কিন্তু ক্রিকেটের আইনে এধরনের চুক্তির কথকতা উল্লেখ নেই। উদাহরণস্বরূপ: ১৯৮৬ সালে লর্ডসে অনুষ্ঠিত ইংল্যান্ড-নিউজিল্যান্ডের মধ্যকার টেস্টের প্রথম ইনিংসে ইংল্যান্ডের উইকেট-রক্ষক ব্রুস ফ্রেঞ্চ আহত হলে আরও তিনজন (বিল অ্যাথে, বব টেলর, ববি পার্কস) উইকেট-রক্ষককে দায়িত্বভার নিতে হয়।

সঠিক অনুচ্ছেদ শিরোনাম কোনটি?
titleA. শীর্ষস্থানীয় টি২০আই উইকেট-রক্ষক
titleB. উদ্দেশ্য
titleC. অন্যান্য কার্যাবলী
titleD. অতিরিক্ত খেলোয়াড়
উত্তর: titleD
ঘরোয়া ক্রিকেটে ধারাবাহিক ক্রীড়াশৈলী প্রদর্শনের স্বীকৃতিস্বরূপ ১৯৫৪-৫৫ মৌসুমে সফরকারী ইংরেজ দলের বিপক্ষে খেলার জন্য মনোনীত করা হয়। সিডনিতে অনুষ্ঠিত অ্যাশেজ সিরিজের পঞ্চম টেস্টে তার টেস্ট অভিষেক ঘটে। ঐ সময় অস্ট্রেলিয়া ইতোমধ্যেই সিরিজে পরাজিত হয়েছিল। ফলে দল নির্বাচকমণ্ডলী নবাগতদেরকে সুযোগ দেয়ার সিদ্ধান্ত নেয়। তবে, অপ্রত্যাশিতভাবে বৃষ্টির কারণে চতুর্থ দিন বেলা ২টা পর্যন্ত খেলা আয়োজন করা সম্ভবপর হয়নি।

খেলার চতুর্থ বলের মাধ্যমে প্রথম বল স্পর্শ করেন। লেগ স্লিপে দণ্ডায়মান অবস্থায় লেন হাটনের ক্যাচ তালুবন্দী করেন তিনি। ফিল্ডিংয়ে নেমে লিন্ডওয়াল তাকে চতুর্থ বলটির দিকে নজর রাখতে বলেন। লিন্ডওয়াল হাটনকে লক্ষ্য করে পরপর তিনটি আউটসুইঙ্গার বল মারলেও চতুর্থটি ইনসুইঙ্গার মারেন। হাটনের ব্যাট স্পর্শ করে দ্বিতীয় প্রচেষ্টায় ক্যাচ করায়ত্ত্ব করেন। বার্জ ১৭ ও অপরাজিত ১৮* রান তুললে অস্ট্রেলিয়া ফলো-অন এড়াতে আরও ১৫০ রানের প্রয়োজন ছিল। তখনও দলটির ৩২ রানের দরকার ছিল ও উপর্যুপরী চতুর্থ টেস্ট পরাজয়ের দিকে এগুচ্ছিল। কিন্তু, সময়ের অভাবে তা ঘটেনি। ঐ মৌসুমে তিনি ৪২.১১ গড়ে ৩৭৯ রান তুলেন।

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. টেস্ট ক্রিকেট
titleC. পুণরায় ইংল্যান্ড গমন
titleD. নিউজিল্যান্ড গমন
উত্তর: titleB
মামুট্টি ভারতের কেরালায় একটি মধ্যবিত্ত মুসলিম সম্ভ্রান্ত পরিবারে মোহাম্মাদ কুট্টি ইসমাইল পানিপারামবিল নাম নিয়ে জন্মগ্রহণ করেন। তিনি ছিলেন পরিবারের জ্যেষ্ঠ পুত্র। তার পিতা ইসমাইল কৃষি কাজ করতেন এবং তার মাতা ফাতিমা ছিলেন গৃহিনী। মামুট্টি এর পিতা ১৯৬০ সালের সময় এর্নাকুলাম তার পরিবারসহ স্থানান্তরিত হন; তার স্কুল জীবন ছিল "সেন্ট এলবার্ট স্কুল" এবং "সরকারী এর্নাকুলাম স্কুল"। তিনি কচির মহারাজা কলেজ থেকে প্রি ডিগ্রী এবং তারপর সরকারি এর্নাকুলাম ল কলেজ থেকে এলএলবি ডিগ্রী লাভ করেন। তিনি দুই বছর ধরে আইন বিষয়ে অনুশীলন করেন। এরপর তিনি ১৯৮০ সালে সুলফাত এর সাথে বিবাহ বন্ধনে আবদ্ধ হন। বিবাহিত জীবনে তার এক মেয়ে সুরুমি (জন্মঃ ১৯৮২) এবং ছেলে দালকার সালমান (জন্মঃ ১৯৮৬) রয়েছে। মামুট্টির ছোট ভাই ইব্রাহিম কুট্টি মালায়ালমের একটি টেলিভিশন এবং চলচ্চিত্র অভিনয় করে থাকেন। ইব্রাহিম কুট্টির ছেলে মকবুল সালমান হলেন আরও একজন চলচ্চিত্র অভিনেতা। 

সঠিক অনুচ্ছেদ শিরোনাম কোনটি?
titleA. সমাজসেবামুলক কাজ
titleB. পরিবার এবং প্রাথমিক জীবন
titleC. পুরস্কার, সম্মান ও স্বীকৃতি
titleD. অভিনয় জীবন
উত্তর: titleB
একটি প্রবাদমতে স্বর্গের দেবতা লেংদেন তাঁহার দুই নাতি খুন লং ও খুন লাইককে রাজত্বে করতে পৃথিবীতে পাঠান। যাত্রাকালে জাফিংফা তাদের ফিন হা মাসে চিনকরা ফুল প্রস্ফুটিত হওয়ার প্রবিত্র সময়ে একটি দিন নির্ধারণ করে ঠাকুরদা লেংদেন সহ অন্যান্য আটহাজার দেবতার জন্য ভোজন উৎসর্গ করতে উপদেশ দেন এবং তা করলে ঐদিন আট হাজার দেবতা সহ লেংদেন মর্ত্তে উপস্থিত হয়ে তাদের আশীর্বদ করবেন। এই বাণী শিরোধার্য করে খুন লং ও খুন লাইক সৃষ্টি করেন মে-ডাম-মে-ফি নামক পূজা অনুষ্ঠান। টাই-অহোম জাতিরা নিজেদের লেংদেন বংশের বংশধর ভেবে এই পূজার ধর্মীয় রূপ দেন।

সঠিক অনুচ্ছেদ শিরোনাম কোনটি?
titleA. তাৎপর্য
titleB. বর্তমান অবস্থা
titleC. ঐতিহ্য
titleD. পৌরাণিক আখ্যান
উত্তর: titleD
ডালউইচ কলেজে পড়াশোনা করেছেন তিনি। ১৯০৪ সালে সারে দলের পক্ষে দুইটি খেলায় অংশ নিয়েছিলেন। তবে আহামরি কিছু দেখাতে পারেননি। কিন্তু পরের বছর ওভালের পিচে ভয়ঙ্কর হয়ে উঠেন। এ সময়ে তিনি সারের প্রবল প্রতিপক্ষ ওয়াল্টার লিসের বিকল্প হিসেবে উত্তরণ ঘটান। তবে, উইকেট প্রতি ২২ রানেরও অধিক খরচায় ১২৯ পেয়েছিলেন। তার উদীয়মান খেলোয়াড়ী জীবনে ২০ মিটারেরও অধিক দূরত্ব নিয়ে নিখুঁত নিশানা বরাবর বোলিং করতেন। সেজন্য তাকে বেশ শক্তি খরচ করতে হতো।

পরবর্তী মৌসুমে নিজ কাউন্টিতে মে মাসের শুরুতে বেশ চিহ্নিত হয়ে পড়েন নেভিল নক্স। তবে, কাউন্টি ক্রিকেটের ইতিহাসে দীর্ঘদিন পর সর্বাপেক্ষা দ্রুততম বোলারের সংবাদ শুনে উজ্জ্বীবিত হন তিনি। এ সময়ে ওভালের পিচে বলকে বিপজ্জ্বনকভাবে ডেলিভারি দিতেন। এছাড়াও, রিচার্ডসন তার সেরা সময়ের ন্যায় স্পিন করানোর প্রেক্ষিতে তিনিও বলকে স্পিন করাতে দক্ষতা প্রদর্শন করেছেন। নক্সের বোলিংয়ের ফলে সারে দল পয়েন্ট তালিকায় শীর্ষস্থানে আরোহণ করে। ওভালে লিচেস্টারশায়ার ও সাসেক্সের বিপক্ষে ব্যাটিং উপযোগী পিচে তার পেস বোলিং মারাত্মক ধরনের ছিল। তবে, জুনের মাঝামাঝি সময় থেকে তার বোলিংয়ের ছন্দপতন ঘটতে থাকে। রৌদ্রকিরণোজ্জ্বল পিচে নক্স ধারাবাহিকভাবে পেশিতে টান অনুভব করতে থাকেন। ফলশ্রুতিতে সারের শেষ ষোলো খেলার নয়টিতে তার অংশগ্রহণ ছিল। উইজডেন মন্তব্য করে যে, বিশ্রামে থেকে প্রায়শঃই খেলায় অংশ নিতেন তিনি। তাস্বত্ত্বেও, জুলাইয়ে লর্ডসে অনুষ্ঠিত প্লেয়ার্সের বিপক্ষের খেলায় ১৭৪ রানে ১২ উইকেট দখল করেন। এ সংগ্রহটি জেন্টলম্যান বনাম প্লেয়ার্সের মধ্যকার খেলার ইতিহাসে সর্বাপেক্ষা গতিসম্পন্ন বোলিংয়ের জন্য স্মরণীয় হয়ে আছেন তিনি। পেশাদারী ব্যাটসম্যানদের কেউ কেউ একবাক্যে তা মেনে নিয়েছিলেন। নক্স তার এ অর্জনের জন্য স্বীকৃতিও লাভ করেছিলেন। এছাড়াও মৌসুমের শুরুতে অপূর্ব ক্রীড়াশৈলী প্রদর্শনের কারণে উইজডেন কর্তৃক অন্যতম বর্ষসেরা ক্রিকেটারের মর্যাদা প্রদান করা হয়।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. প্রারম্ভিক জীবন
titleD. ব্যক্তিগত জীবন
উত্তর: titleC
হায়দ্রাবাদ বিমানবন্দর হল শহরের একমাত্র পরিচালনাগত বিমানবন্দর। বিমানবন্দরের একটি যাত্রী টার্মিনাল, একটি কার্গো টার্মিনাল এবং দুটি রানওয়ে রয়েছে। আরজিআইএর একক যাত্রী টার্মিনালটি ১,০৫,৩০০ স্কয়ার ফুট (৯,৭৮০ বর্গ মিটার) জুড়ে রয়েছে এবং প্রতিবছর ১২ মিলিয়ন যাত্রী পরিবহনের ক্ষমতা রয়েছে। বিমান চালানর প্রশিক্ষণ সুবিধা, একটি জ্বালানী ভান্ডার, একটি সৌর বিদ্যুত কেন্দ্র এবং দুটি এমআরও সুবিধা রয়েছে। ২০১৭ সালের হিসাবে, রাজীব গান্ধী আন্তর্জাতিক বিমানবন্দর (আরজেআইএ) ভারতের যাত্রীবাহী বিমানবন্দরগুলির মধ্যে যাত্রী পরিবহনের হিসাবে ষষ্ঠ ব্যস্ততম বিমানবন্দর। বিমানবন্দরটি ২০১৭ সালে ১৭.১ মিলিয়ন যাত্রী বহন করে। এয়ার ইন্ডিয়া রিজিওনাল, ব্লু ডার্ট এভিয়েশন, স্পাইসজেট, লুফথান্স কারগো, কুইকজেট কারগো এবং ট্রুজেট বিমান পরিচালনার কেন্দ্র হিসেবে এবং ইন্ডিয়াগো ও এয়ার ইন্ডিয়া মনোনিবেশ শহর হিসেবে বিমানবন্দরটিকে ব্যবহার করে।

২০০৮ সালের হিসাবে বিমানবন্দরটি বার্ষিক ১২ মিলিয়ন যাত্রী এবং ১,০০,০০০ টন পণ্যসম্ভার পরিচালনা করতে সক্ষম। ২০১১ সালে, একটি স্বায়ত্তশাসিত সংস্থা ও বিশ্বের বিমানবন্দরগুলিকে প্রতিনিধিত্বকারী এয়ারপোর্ট কাউন্সিল ইন্টারন্যাশনাল, আরজিআইএকে ৫-১৫ মিলিয়ন যাত্রী বিভাগের বিশ্বের সেরা বিমানবন্দর এবং পরিষেবা মানের জন্য বিশ্বের পঞ্চম-সেরা বিমানবন্দর হিসাবে বিচার করে।

সঠিক অনুচ্ছেদ শিরোনাম কোনটি?
titleA. কুতুব শাহি রাজবংশ(১৫৯১-১৭২৪)
titleB. রাজনীতি
titleC. বিমানবন্দর
titleD. ইতিহাস
উত্তর: titleC
বাংলাদেশে একসময় অপ্রচলিত ফলের তালিকায় ছিল লটকন। অধুনা এর বাণিজ্যিক উৎপাদন ব্যাপক আকারে হচ্ছে। উন্নত জাতের সুমিষ্ট লটকনের চাষ বৃদ্ধির সাথে সাথে এর জনপ্রিয়তাও বেশ বেড়েছে। এদেশের নরসিংদীতেই লটকনের ফলন বেশি। এ ছাড়া সিলেট, নেত্রকোনা, ময়মনসিংহ, টাঙ্গাইল, কুড়িগ্রাম, লালমনিরহাট, গাজীপুর—এসব জেলায়ও ইদানীং বাণিজ্যিক ভিত্তিতে লটকনের চাষ হচ্ছে। বাংলাদেশ থেকে লটকন বিদেশেও রফতানি করা হয়। লটকনে আছে অ্যামাইনো অ্যাসিড ও এনজাইম যা দেহ গঠন ও কোষকলার সুস্থতায় সহায়তা করে।

সঠিক অনুচ্ছেদ শিরোনাম কোনটি?
titleA. নামকরণ
titleB. গাছের প্রকৃতি
titleC. রথযাত্রা ও লটকন
titleD. অর্থনৈতিক গুরুত্ব
উত্তর: titleD